༈ ཐུབ་པའི་དབང་པོའི་སྐྱེས་པའི་ཕྲེང་བའི་ཚིགས་སུ་བཅད་པ་བཞུགས། སྭསྟི། ཐུབ་ པའི་དབང་ པོའི་ སྐྱེ་
ཐུབ་པའི་
རབས་ཀྱི་ཕྲེང་བ་ཚིགས་སུ་བཅད་པ། འགྲོ་མཆོག་མི་སླུ་བདེ་གཤེགས་གྲིབ་བསིལ་གྱིས། །
ཉོན་མོངས་གདུང་བྱེད་འདོད་ལྷ་རྒྱས་པའི་མདའི། །སྲེག་བྱེད་མཐའ་ཡས་གདུག་པའི་དུག་
བཅོམ་ནས། །བདེ་མཆོག་གནས་བཟང་སྟེར་མཛད་ཐུབ་དབང་རྒྱལ། །སྟག་མོ་བཀྲེས་པའི་
ངལ་ཁུར་རྨ་བྱའི་ཡིད། །སྙིང་རྗེའི་ཆུ་ཆར་གཡོ་བའི་སྒྲ་གསང་ཅན། །ཚད་མེད་དགེ་བའི་སྤྲིན་
གྱིས་ཚིམ་མཛད་པ། །རིགས་ལྡན་བྲམ་ཟེར་འཁྲུངས་ལ་ཕྱག་འཚལ་ལོ། །མི་དམན་སྦྱིན་པའི་
-82-

བསྟོད་ཚོགས་ཀྱི་སྐོར་སོགས་བཞུགས།
མགྲོན་དུ་བོས་པ་ཡི། །སློང་བའི་རེ་བ་རྫོགས་སླད་བྲམ་ཟེ་ལ། །ཨུཏྤལ་མིག་ཡངས་བཙལ་
ནས་སྨོན་ལམ་མཛད། །ཤི་པའི་རྒྱལ་པོར་འཁྲུངས་ལ་ཕྱག་འཚལ་ལོ། །དུལ་ཞིང་དཔལ་གྱི་
རྗེས་འབྲང་ཐུབ་པ་ལ། །བསོད་ནམས་ཕུང་པོ་བསྐྱེད་པའི་འབྲས་བཟང་གིས། །ཡོན་ཏན་
ལྷག་ལྡན་སྟོན་ཟླ་བཞིན་དུ་གྱུར། །ས་ལའི་རྒྱལ་པོར་འཁྲུངས་ལ་ཕྱག་འཚལ་ལོ། །ཕྲག་དོག་
མེ་འབར་ལུས་མེད་སྡིག་པའི་གཡུལ། །སྦྱིན་ལ་དཔའ་བའི་ཆུ་རྒྱུན་མཆོག་གིས་བཀྲུས། །ངོ་
མཚར་གཡོ་མེད་སྙིང་སྟོབས་དགའ་བའི་ཕུལ། །ཚང་དཔོན་དམ་པར་འཁྲུངས་ལ་ཕྱག་འཚལ་
ལོ། །གཏོང་རླབས་འཛུམ་པའི་ཟླ་རིས་གསར་མཐོང་ནས། །ལྷ་དབང་དོགས་པའི་ཚིག་གིས་
བཟློག་གྱུར་ཀྱང༌། །ཆགས་བྲལ་སྤྲིན་མེད་བདུད་རྩི་འཛག་པའི་བཞིན། །སྦྱིན་པའི་གཙོ་བོ་
འཁྲུངས་ལ་ཕྱག་འཚལ་ལོ། །ཡོན་ཏན་གནས་ཁྱོད་ནགས་ན་བཞུགས་པའི་ཚེ། །རང་ལུས་
མགྲོན་གྱིས་སྤྲུལ་པའི་བྲམ་ཟེ་ལ། །མཚུངས་མེད་སྦྱིན་པའི་ལང་ཚོ་ཟླ་བ་རྒྱན། །རི་བོང་གཞོན
ནུར་འཁྲུངས་ལ་ཕྱག་འཚལ་ལོ། །མཛའ་གཅུགས་མཉེས་ཤིང་སྤངས་ནས་བརྟན་པའི་ཡིད། །
ལྷོ་ཕྱོགས་ཀ་རིའི་གླིང་ནང་བསྟེན་པ་ན། །འཕྲོག་བྱེད་གྱ་གྱུའི་ཚུལ་གྱིས་གཡོ་མེད་ཐོབ། །དྲང་
སྲོང་དམ་པར་འཁྲུངས་ལ་ཕྱག་འཚལ་ལོ། །མིག་དམར་ཁྲོས་པའི་གཞིན་ལྡན་གནོད་སྦྱིན་ལྔ།།
བྱམས་ པའི་ གཉེན་ ལྕུག་ རང་ གི་ ཁྲག་གིས་བསྐྱངས། །གཡོ་མེད་ཚངས་པའི་གནས་ལྡན་
བྱམས་པའི་སྟོབས། །ཡུལ་དབུས་རྒྱལ་པོར་འཁྲུངས་ལ་ཕྱག་འཚལ་ལོ། །ཡང་ཡང་དམ་པའི་
ལམ་ ལ་ གོམས་ པའི་ ཐུགས། །ཀུ་ མུད་ ཟླ་ བའི་ རྗེས་ འགྲོ་ དུས་ ཀྱི་ རླབས། །ནམ་ཡང་མི་
འགྲོགས་རྒྱལ་སྲས་སྙིང་རྗེ་ཅན། །རྒྱལ་བུ་གཞོན་ནུར་འཁྲུངས་ལ་ཕྱག་འཚལ་ལོ། །དུལ་ཞིང་
ཡོན་ཏན་ཀུན་རྫོགས་མ་ཕམ་པ། །དེས་ཤིང་དབང་པོའི་དགྲ་ཐུལ་ས་ཡི་མགོན། །མཆོག་སྦྱིན་
བཟློག་ནས་ཡིད་འོང་བཀའ་ཁྲིམས་མཛད། །མི་དབང་གཙོ་བོར་འཁྲུངས་ལ་ཕྱག་འཚལ་ལོ།།
རྒྱ་མཚོ་འཁྲུགས་པའི་སྒྲ་སྒྲོགས་དཔུང་གི་འཇིངས། །རོལ་བའི་བགེག་གྱུར་འགྲོ་བ་ཡིད་འབྱུང་
-83-

བརྩེ་ཆེན་འོད་《སྣང་ལས། གློ་བོ་མཁན་ཆེན་བཀའ་འབུམ། ༼ཀ
བའི། །ལྷ་མིན་དཔུང་ལ་སྙིང་རྗེས་རང་ཚུལ་བསྲུང༌། །ལྷ་དབང་བརྒྱ་བྱིན་འཁྲུངས་ལ་ཕྱག་
འཚལ་ལོ། །སྤྱོད་ཡུལ་ཕུན་ཚོགས་ཞིང་ལ་རེག་པའི་ཡིད། །མཚན་མར་བཀོད་པའི་བཟློག་
རྟགས་གཞན་དུ་མཐོང༌། །རང༌གི་སྡིག་ལས་ཕྱིར་ཕྱོགས་གྲགས་པའི་རྒྱན། །ཆོས་སྤྱོད་བྲམ་
ཟེར་འཁྲུངས་ལ་ཕྱག་འཚལ་ལོ། །ལང་ཚོ་གསར་ལྡན་ཟླ་བ་ལྟར་ཕྲ་མ། །གློག་ལྟར་གཡོ་བའི་
མཛེས་མ་དེ༌མཐོང༌ཡང༌། །ཚུལ་ཁྲིམས་བརྟུལ་ཞུགས་མ་ཉམས་ཆོས་ལ་གནས། །ཤ་པའི་
རྒྱལ་པོར་འཁྲུངས་ལ་ཕྱག་འཚལ་ལོ། །ཆུ་བདག་ཁྲོས་པའི་སྒྲ་ལྡན་རྒྱ་མཚོའི་ཀློང༌། །རླབས་
ཆེན་འཇིགས་པའི་ཤུགས་ཀྱིས་དཀྲུགས་པ་ན། །བདེན་པའི་ཚིག་གིས་མི་རྣམས་ཕ་རོལ་
བསྒྲལ། །དེད་དཔོན་གཙོ་བོར་འཁྲུངས་ལ་ཕྱག་འཚལ་ལོ། །ཚ་བའི་དྲོད་ཀྱིས་ལེ་ལོར་གྱུར་
པའི་སས། །སྐོམ་པས་ཉེན་བཞིན་པད་མཚོ་འཐུང་པ་ན། །དགེ་བའི་ཚིག་གིས་ཉ་རྣམས་སྲོག་
ལ་སྐྱབས། །ཉ་ཆེན་དབང་པོར་འཁྲུངས་ལ་ཕྱག་འཚལ་ལོ། །ནེ་གྲོ་ཙམ་གྱི་འཚོ་བའི་དཀའ་
ཐུབ་ཅན། །དུས་མཐའི་མེ་ལྕེ་འབར་བས་གཙེས་པ་ན། །ཞི་བའི་ཚིག་གིས་བསྲེག་བྱེད་བརྩོན་
པ་བཏང༌། །སྲེག་པའི་ཕྲུག་གུར་འཁྲུངས་ལ་ཕྱག་འཚལ་ལོ། །ཕན་པར་བརྩོན་ལྡན་གཟི་ཆེན་
ཉི་མའི་འོད། །ཚངས་པའི་གཟུགས་ཀྱིས་ས་དབང་ཆང་ལས་བཟློག །མྱོས་འགྱུར་རིགས་
སྔགས་ སྡུག་བསྔལ་ རྒྱུ་རུ་བཤད། །འཆི་མེད་དབང་པོར་འཁྲུངས་ལ་ཕྱག་འཚལ་ལོ། །ང་
རྒྱལ་ཁེངས་རྒྱས་ཆགས་པ་སྦྲུལ་གྱི་ཚང༌། །བདུད་རྩི་འཇིགས་པའི་རྩ་བ་ཁྱིམ་གྱི་གནས། །
དབེན་པའི་རོ་ལྡན་བདག་ལ་ཕན་པས་དོར། །རྒྱལ་རིགས་ཕྱུག་པོར་འཁྲུངས་ལ་ཕྱག་འཚལ་
ལོ། །རིགས་བཟང་ཡོན་ཏན་གྱིས་བསྲུངས་མཐོ་བ་ནི། །ནགས་ཀྱི་དཔལ་ཡངས་ཆོས་ཀྱི་འཚོ་
བའི་རྒྱུན། །བརྟུལ་ཞུགས་དབང་པོ་མ་ཞུམ་པདྨོའི་རྩ། །བྲམ་ཟེའི་མཐུ་བོར་འཁྲུངས་ལ་ཕྱག་
འཚལ་ལོ། །བདག་ཉིད་ཆེ་རྣམས་གཞན་གྱི་ཚིག་གིས་ཀྱང༌། །ཡོན་ཏན་གནས་ལ་བརྩོན་པ་
ལྷག་པར་འཛིན། །བགས་ཀྱིས་བསླུ་བྱེད་མཛའ་བཤེས་འཆིང་བ་བཀྲོལ། །ཚོང་དཔོན་དམ་
-84-

བསྟོད་ཚོགས་ཀྱི་སྐོར་སོགས་བཞུགས།
པར་འཁྲུངས་ལ་ཕྱག་འཚལ་ལོ། །རིགས་ཆེན་བྲམ་ཟེར་འཁྲུངས་ཚེ་སྔོན་གྱི་ནི། །ཡིད་འོང་
དགའ་མ་ཞིག་དང་ནགས་ སུ་ ཞུགས། ཁྲོ་བས་ཟིལ་གནོན་རྒྱལ་ངན་འཁྲུགས༌ན༌ཡང༌། །
བཟོད་ལས་གཡོ་མེད་འཁྲུངས་ལ་ཕྱག་འཚལ་ལོ། །མཁར་མཛེས་འདབ་ཆགས་སྤྲིན་གྱི་ཕུང་
པོའམ། །ཟླ་བའི་དུམ་བུ་ལྟ་བུར་གསལ་བའི་ལུས། །རྒྱལ་པོས་བཅིངས་ཚེ་ཆོས་ཀྱི་བཀའ་
མཆིད་སློངས། །ངང་པའི་རྒྱལ་པོར་འཁྲུངས་ལ་ཕྱག་འཚལ་ལོ། །རིག་བྱེད་ཐོས་མང་ཚུལ་
ལྡན་བྲམ་ཟེའི་བུ། །མི་བསྲུན་ཕྲག་དོག་གདུག་པས་ཡུལ་ཕྱུང་ཡང༌། །སྔོན་གྱི་རང་བཞིན་ཕན་
འདོགས་བརྗེད་མ་གྱུར། །བྱང་ཆུབ་ཆེན་པོར་འཁྲུངས་ལ་ཕྱག་འཚལ་ལོ། །ཅོང་རོང་སྒྲ་ལྡན་
རྩུབ་མོར་ལྷུང་བའི་མི། །སྲོག་ལས་སྐྱབས་ཀྱང་བྱས་པ་མི་གཟོ་བར། །དྲིན་བརྗེད་གསོད་པའི་
སྦྱོར་བ་བརྩོན་པ་ཡང༌། །རབ་སྐྱོབ་སྤྲེའུར་འཁྲུངས་ལ་ཕྱག་འཚལ་ལོ། །སྟོབས་དང་མགྱོགས་
པར་རབ་ལྡན་སྤྲིན་གྱི་ཤུགས། །བརྩེ་མེད་རྨོངས་པས་ལུས་བཅོམ་རྒྱལ་པོས་འདས། །མི་
དབང་ཅོང་རོང་ལྷུང་ཚེ་སྙིང་རྗེས་བླངས། །རི་དྭགས་ཤ་རར་འཁྲུངས་ལ་ཕྱག་འཚལ་ལོ། །
གསེར་མདོག་འཇམ་པའི་སྤུ་ལྡན་རི་དྭགས་ཀྱིས། །འབབ་ཆུའི་རྒྱུན་གྱིས་དྲངས་པའི་རྨོངས་པ་
བཅོམ། །སླར་ཡང་རྒྱལ་པོའི་སྲིད་འབངས་ཆོས་ལ་བཀོད། །བྱང་སེམས་རུ་རུར་འཁྲུངས་ལ་
ཕྱག་འཚལ་ལོ། །རང་སྲོག་དོར་ནས་དམག་མི་སྐྲག་པ་ཡི། །སྤྲེའུའི་ཚོགས་རྣམས་བདེ་བའི་
གནས་སུ་བསྒྲལ། །ཕོངས་པའི་གནས་ལ་ཞུམ་པ་མེད་པ་ཡིན། །བློ་མཆོག་སྤྲེའུར་འཁྲུངས་ལ་
ཕྱག་འཚལ་ལོ། །ཐུབ་པ་བཞིན་དུ་གསལ་བའི་ཟླ་ཞལ་ཅན། ཁྲོ་བའི་མིག་སྨན་ནག་པོ་ངེས་མ་
ཆགས། །དཀའ་ཐུབ་དབང་གྱུར་ཐུབ་པ་བཟོད་ལ་དགའ། །རབ་བྱུང་དམ་པར་འཁྲུངས་ལ་
ཕྱག་འཚལ་ལོ། །བསམ་གཏན་རྗེས་མཐུན་ཡོན་ཏན་གོམས་པའི་མཐུས། །གཉིས་སྐྱེས་རྗེ་བོ་
མེས་པོའི་མན་ངག་ཐོབ། །ལོག་བལྟས་བསྲེགས་པའི་རྒྱལ་པོ་ཆོས་ཀྱིས་བཏུལ། །ཚངས་པའི་
རྒྱལ་པོར་འཁྲུངས་ལ་ཕྱག་འཚལ་ལོ། །མྱ་ངམ་ཐང་ལ་འཁྱམས་པའི་སྐྱེ་བོ་ལ། །ཟོལ་མེད་
-85-

བརྩེ་ཆེན་འོད་《སྣང་ལས། གློ་བོ་མཁན་ཆེན་བཀའ་འབུམ། ༼ཀ
སྙིང་རྗེས་རང་ལུས་རྩྭ་ལྟར་དོར། །དེ་ལ་དམིགས་ནས་བྱང་ཆུབ་སྨོན་ལམ་མཛད། །གླང་ཆེན་
མཆོག་ཏུ་འཁྲུངས་ལ་ཕྱག་འཚལ་ལོ། །ཡོན་ཏན་རིགས་ལྡན་ཟླ་བའི་བརྒྱུད་པ་ཅན། །མཁས་
པ་ཆོས་ལྡན་ལེགས་སྨྲ་རྣམས་ཀྱི་མཆོག །བྲན་བཟང་སྐྱེ་བའི་གཟེབ་ལས་ཐར་བར་མཛད། །
རྒྱལ་བུ་ཟླ་བར་འཁྲུངས་ལ་ཕྱག་འཚལ་ལོ། །བདག་ཉིད་ཆེ་ཁྱེད་འཁྲུལ་མེད་རྒྱལ་པོ་ཡིས། །
དར་བའི་ཡོན་གནས་དགའ་བ་ལ་རེག་ཀྱང༌། །སྲིད་ལ་ཆགས་མེད་སྒྱུ་མ་ལྟ་བུར་སྤྱོད། །མི་
དབང་གཞོན་ནུར་འཁྲུངས་ལ་ཕྱག་འཚལ་ལོ། །དམན་པའི་སྐྱེ་གནས་ཐོབ་ཀྱང་མཐོ་བའི་ཡིད།།
མི་བསྲུན་ཀྱལ་ཀས་དཀྲུགས་ཀྱང་བཟོད་པ་ཅན། །དྲག་པོས་བསྐུལ་མར་བཏབ་ཀྱང་མཉེན་
པའི་
་ཐུགས། ཁྱུ་མཆོག་དབང་པོར་འཁྲུངས་ལ་ཕྱག་འཚལ་ལོ། །འཚོ་བའི་ལམ་ལ་ཟུག་རྔུས་
ཕུག་པ་ཡི། །རི་དྭགས་དབང་པོ་སྲོག་ལ་ཉེན་པ་ན། །ཀུན་ཏུ་བྱམས་པའི་ཐུགས་ཀྱིས་བདེ་བར་
བཀྲོལ། །འདབ་ཆགས་དབང་པོར་འཁྲུངས་ལ་ཕྱག་འཚལ་ལོ། །རྒྱལ་སྲས་སྐྱེ་བའི་བརྒྱུད་
འབྱུང་སུམ་ཅུ་བཞི། །དད་ལྡན་མེ་ཏོག་ཕུར་མས་མཆོད་ཕྱིར་དང་། །ཡིད་འདི་དང་བས་དཔག་
མེད་ལྷུར་བླངས་ནས། །བསོད་ནམས་ཟླ་བ་ཡར་ངོའི་དགའ་སྟོན་གྱིས། །ཡོན་གནས་ལྷུན་
གྱིས་གྲུབ་པའི་ཁྲིར་འཛེགས་ཤིང༌། །ལེགས་པའི་འབྱུང་གནས་ཐུབ་བསྟན་རྒྱལ་མཚན་ཅན།།
དཔལ་ལྡན་སྐལ་བ་བཟང་པོས་བྲིས་པའོ།། །།
༈